Ilie Dumitrescu a dezvăluit principalul avantaj al Rapidului în play-off: "S-a restabilit echilibrul!"
Rapid dispută vineri primul meci din play-off-ul Superligii, în compania Farului Constanța, pe stadionul din Giulești.
Rapid este neînvinsă în ultimele trei meciuri din Superliga, iar Ilie Dumitrescu este de părere că acest lucru se datorează echilibrului pe care Cristiano Bergodi a reușit să-l aducă între cele trei compartimente ale echipei.
"Ce probleme aveau ei în trecut? Ei aveau o exprimare foarte bună pe partea ofensivă, dar în defensivă, dacă ne amintim meciul cu FCU Craiova... a fost 4-3, deci să dai patru goluri, dar să primești trei... Dar cred că încet, încet s-a restabilit echilibrul în echipă și acest lucru a ajutat Rapidul.
Punctele slabe? Pot apărerea erori neașteptate, însă mie mi-a plăcut foarte mult cum a arătat Rapid meciul trecut", a spus Ilie Dumitrescu la Digisport.
Rapid - Farul, istoria întâlnirilor directe
De la revenirea Rapidului în Liga 1 în 2021, cele două echipe s-au duelat de opt ori în competiția internă, cu un bilanț strâns: 3 victorii pentru Farul, 1 victorie pentru Rapid și 4 egaluri.
Meciul cu cele mai multe goluri a fost victoria spectaculoasă a Farului cu 7-2 din 6 mai 2023, în timp ce singura victorie a Rapidului a fost obținută pe 20 august 2023, cu scorul de 3-1.
Cea mai recentă confruntare din SuperLiga României s-a încheiat la egalitate, 0-0, pe 20 decembrie 2023.
Urmăriți SPORT.RO și pe Google News